П Р О Е К Т !
ДОГОВОР 
№ …………. от …………….2018 г.


Днес ....................... 2018 год., в гр.Крумовград, на основание заповед № КО - ....................... на кмета на община Крумовград за класиране на участниците и определяне на изпълнител след проведено публично състезание за възлагане на обществена поръчка от Община Крумовград и на основание чл. 112, ал. 1 от Закон за обществените поръчки, се сключи настоящият договор между:


ОБЩИНА КРУМОВГРАД гр. Крумовград, пл. „България” № 5, номер от ИДН BG000235913, БУЛСТАТ 000235913, представлявана от Себихан Мехмед – Кмет на Община Крумовград и Нури Нури – н-к отдел „Финансово-счетоводен” и главен счетоводител на Община Крумовград, наричана по-долу ВЪЗЛОЖИТЕЛ, от една страна
 и от друга

“....................................” .............. с ЕИК................................................ вписан в Търговския регистър при Агенция по вписванията, със седалище и адрес на управление гр.  ......................................................,ул. „................................................................................“ №........., представлявано от.............................................................................................с личен документ, л.к.№ ............................................ изд. на ............................20......г. от МВР-................, в качеството  му на  управител на  „................................................” ............................... -............................................., наричан по-долу ИЗПЪЛНИТЕЛ за следното
I. ПРЕДМЕТ НА ДОГОВОРА 

Чл. 1.(1) Възложителят възлага, а Изпълнителя се задължава да извърши строително-монтажни работи (наричани по-долу СМР) с предмет: ……………………………………… …………………………………….(ОП №……) от проведено публично състезание за възлагане на обществена поръчка  с предмет: „Рехабилитация и благоустрояване на улична мрежа в град Крумовград“ по обособени позиции № 1, 2, 3 и 4, които са посочени в представената количествено-стойностна сметка, ценово  предложение и техническо предложение за изпълнение на поръчката на Изпълнителя и линеен календарен график, които се явяват неразделна част от настоящия договор. 

(2) Място на изпълнение на договора: гр. Крумовград, общ. Крумовград.

II. ДЕЙСТВИЕ НА ДОГОВОРА. СРОК ЗА ИЗПЪЛНЕНИЕ. 

Чл. 2 (1) Срокът на договора започва да тече от датата на получаване на уведомително писмо от страна на Изпълнителя за осигурено финансиране от Възложителя и е до датата на изпълнение на всички поети от страните задължения по Договора, в това число изпълнение на задълженията по време на гаранционния период.

(2)  Срокът за изпълнение на строително-монтажните работи е ………………. календарни дни, съгласно техническото предложение на Изпълнителя и включва времето от подписване на Протокол за откриване на строителна площадка и определяне на строителна линия и ниво на строежа до подписването на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година.

(3) При спиране на строителството по нареждане на общински или държавен орган, срокът по горната алинея съответно се удължава, ако Изпълнителят няма вина за спирането и подписване на акт обр.10, съгласно Наредба № 3 от 31.07.2003 г. за съставяне на актове и протоколи по време на строителството.

           (4) При спиране на строителството по нареждане на Възложителя поради влошени метеорологични условия или други фактори, които биха довели до некачествено изпълнение се съставя акт обр.10, съгласно Наредба № 3 от 31.07.2003 г. за съставяне на актове и протоколи по време на строителството и обекта се предава на Възложителя за съхранение, като срокът по ал. 1 спира да тече до съставяне на акт обр. 11 от горе цитираната наредба.

ІІІ. ЦЕНИ И НАЧИН НА ПЛАЩАНЕ

Чл. 3.  (1) Общата цена за извършването на строително-монтажните работи, определена съгласно ценовото предложение (количествено-стойностната сметка), неразделна част от договора на Изпълнителя за обособената позиция е в размер на  ......................................... лева без ДДС или ........................................ лева с ДДС в т.ч.:

и са ценообразувани при следните показатели за образуване на единична цена:

· Часова ставка  .............. лева/час;

· Доставно-складови разходи .............%;

· Допълнителни разходи върху труда  ................%;

· Допълнителни разходи върху механизация  ................%;

· Печалба ................%.
 
(2) Посочената цена от ИЗПЪЛНИТЕЛЯ за цялостното изпълнение на обекта е окончателна и не подлежи на увеличение през целия срок на действие на договора.


(3) Цената по предходната алинея е за цялостното извършване на строително-монтажните работи, включително цената на вложените материали, извършени работи и разходите за труд, механизация, енергия, складиране и други подобни, както и печалба за Изпълнителя.


Чл. 4. (1) Всички плащанията по настоящия договор ще се извършват по банков път  от Община Крумовград  по сметка на ИЗПЪЛНИТЕЛЯ, която е: 


Банкови реквизити:


Банка  “…………………………” ……..  клон /офис …………………………..

Банков код: …………………..

Банкова сметка, по която ще бъде преведена сумата от ВЪЗЛОЖИТЕЛЯ: ………………………………………………………,

(2) Авансовото плащане е в размер до 30% (тридесет процента) от цената на договора се заплаща след представяне от ИЗПЪЛНИТЕЛЯ и одобряване от ВЪЗЛОЖИТЕЛЯ на фактура за авансовото плащане. ИЗПЪЛНИТЕЛЯТ представя на ВЪЗЛОЖИТЕЛЯ фактура за авансово плащане в срок до 30 (тридесет) дни от датата на подписване Протокол за откриване на строителна площадка и определяне на строителна линия и ниво на строежа.

(3) Окончателното плащане е в размер на разликата до 100% (сто процента) от стойността на договора, но не повече от действително изпълнените и приети строително-монтажни работи. Размерът на окончателното плащане е сумата, равна на разликата между стойността на договора между ВЪЗЛОЖИТЕЛЯ и ИЗПЪЛНИТЕЛЯ и общата сума от авансовото плащане. Окончателно плащане се извършва след подписване на Приложение № 15 към чл. 7, ал. 3, т. 15 от Наредба № 3 от 31 юли 2003 година и след представена от Изпълнителя оригинална фактура.

Чл. 5.  (1) Гаранцията за добро изпълнение на договора е в размер на  1 % (един процент) от стойността на договора без ДДС.


(2)  Гаранцията за добро изпълнение се освобождава в срок от 30 дни след издаване на удостоверение за въвеждане на обекта в експлоатация.. 

            (3) ВЪЗЛОЖИТЕЛЯ не дължи лихви за периода, през който средствата законно са престояли при него.

            (4) Когато ИЗПЪЛНИТЕЛЯТ е сключил договор/и за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнението от тях работи.
ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ


Чл. 6.  (1) ИЗПЪЛНИТЕЛЯТ е длъжен да извърши строителството с грижата на добрия търговец, като спазва предвиденото в техническата документация и изискванията на строителните, техническите и технологичните правила и нормативи за съответните дейности.

           (2) ИЗПЪЛНИТЕЛЯТ е длъжен да влага в строителството висококачествени материали и строителни изделия, както и да извършва качествено строително-монтажните работи.  Материалите се доставят със сертификат за качество и сертификат за произход.


(3) Разходите за консумация на електроенергия, вода и други консумативи, необходими за изграждане на обекта са за сметка на ИЗПЪЛНИТЕЛЯ.


Чл.7. ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.


Чл. 8 (1) ИЗПЪЛНИТЕЛЯТ е длъжен да спазва законовите изисквания, свързани със строителството, включително относно опазването на околната среда и безопасността на строителните работи.

(2) Да сключи договор/и за подизпълнение с посочените в офертата му подизпълнители в срок от 5 дни от сключването на настоящия договор и да представи оригинален екземпляр на ВЪЗЛОЖИТЕЛЯ в 3-дневен срок.
V. ПРАВА И ЗАДЪЛЖЕНИЯ НА ВЪЗЛОЖИТЕЛЯ


Чл. 9.  (1) ВЪЗЛОЖИТЕЛЯТ се задължава да предостави на ИЗПЪЛНИТЕЛЯ строителната площадка за времето, предвидено за изграждане на обекта - предмет на този договор и за реализиране целите по договора. Да представи всички необходими строителни книжа, ако е приложимо.

Чл. 10.  Да осигури свободен достъп на ИЗПЪЛНИТЕЛЯ до обекта съгласно одобрения от него график.


Чл. 11.  Да упражнява чрез свои представители контрол върху изпълняваните работи, предмет на договора.


Чл. 12. Да съдейства за изпълнението на договорените работи, като своевременно решава всички технически проблеми, възникнали в процеса на работа.


Чл. 13.  Да приеме в срок изпълнените работи.


Чл. 14.  Да заплати в договорените срокове и при условията на договора дължимите суми на ИЗПЪЛНИТЕЛЯ.

Чл. 15.  Да отменя и възлага допълнително да бъдат коригирани  част от извършените строителни работи от ИЗПЪЛНИТЕЛЯ в процеса на изпълнението в съответствие с утвърдения проект, където е приложимо.
           Чл. 16.  Да уведоми писмено ИЗПЪЛНИТЕЛЯ за лицата, които ще упражняват контрол на обекта.

VI. ПРИЕМАНЕ НА ОБЕКТА

Чл. 17.  Обектът се счита окончателно предаден на ВЪЗЛОЖИТЕЛЯ със съставянето на протокол за приемане на извършени СМР, съгласно Наредба № 3/31.07.2003 г. за съставяне на актове и протоколи по време на строителството.

Чл. 18.  (1) ВЪЗЛОЖИТЕЛЯТ има право да откаже да приеме обекта или отделни работи по него, ако открие съществени недостатъци.


(2) Недостатъците се отстраняват от ИЗПЪЛНИТЕЛЯ за негова сметка, като той дължи неустойка за забавата, поради отстраняването на недостатъците.

VII.ФОРСМАЖОРНИ ОБСТОЯТЕЛСТВА


Чл. 19. Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.


Чл. 20. Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.


Чл. 21.  Страната, която не може да изпълни задължението си поради непреодолима сила, е длъжна в тридневен срок от настъпването и да уведоми другата страна в какво се състои непреодолимата сила и какви са възможните последици от нея.  При неуведомяване в срок съответната страна дължи обезщетение за вреди.


Чл. 22.  (1) При спиране на строителството вследствие на непреодолима сила, предвидените в предходния член срокове се увеличават със срока на спирането.


(2) Не е налице непреодолима сила, ако съответното събитие е вследствие на неположена грижа от страна на строителя или при полагане на дължимата грижа то може да бъде преодоляно.


(3) Ако непреодолимата сила, съответно спирането по предходната алинея, продължи повече от 30 дни и няма признаци за скорошното й преустановяване, всяка от страните може да прекрати за в бъдеще договора, като писмено уведоми другата страна.

VIII.   КОНТРОЛ


Чл. 23.  (1) ВЪЗЛОЖИТЕЛЯТ може по всяко време да осъществява контрол по изпълнението на този договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.


(2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от поръчката.

IX . НОСЕНЕ НА РИСКА


Чл. 24.  (1) Рискът от случайно погиване или повреждане на извършено строителство, конструкции, материали, строителна техника и др. подобни се носи от ИЗПЪЛНИТЕЛЯ.


(2) Възложителят носи риска от погиване или повреждане на вече приетото СМР, ако погиването или повреждането не е по вина на ИЗПЪЛНИТЕЛЯ и последният не е могъл да го предотврати.

                                               X . ГАРАНЦИОННИ УСЛОВИЯ

Чл. 25.(1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове по чл. 20, ал. 3 и ал. 4 от Наредба № 2/31.07.2003 г.и съгласно приетата от ВЪЗЛОЖИТЕЛЯ оферта.


(2) Гаранционните срокове текат от деня на съставяне на протокол за приемане на извършените СМР.

(3) За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до три дни след уведомяването, ИЗПЪЛНИТЕЛЯТ съгласувано с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок.

                                        XI. НЕИЗПЪЛНЕНИЕ.  ОТГОВОРНОСТ

Чл. 26.  При неизпълнение по този договор всяка от страните дължи обезщетение за причинени вреди, при условията на гражданското и търговско законодателство.


Чл. 27.  При забава за завършване и предаване на работите по този договор в срока по чл. 2, ал. 1 от настоящия договор ИЗПЪЛНИТЕЛЯ дължи неустойка в размер на 0,1 процента от стойността на неизвършените СМР на обекта за всеки просрочен ден, но не повече от 10 % процента общо.


 Чл. 28. (1) При виновно некачествено извършване на СМР, освен задължението за отстраняване на дефектите и другите възможности, предвидени в чл. 265 ЗЗД, ИЗПЪЛНИТЕЛЯТ дължи и неустойка в размер на 25 процента от стойността на некачествено извършените СМР.


(2) Ако недостатъците, констатирани при приемането на СМР или в гаранционните срокове по чл. 25 не бъдат отстранени в договорения срок или ако такъв липсва - в един разумен срок, ИЗПЪЛНИТЕЛЯТ дължи освен неустойката по предходната алинея и неустойка в удвоения размер на разноските за отстраняване на недостатъците.

                                         XII.  ПРЕКРАТЯВАНЕ НА ДОГОВОРА

Чл. 29.  Действието на този договор се прекратява:

1.  С изтичане на срока на действие на договора по чл. 2, ал. 1;
	2. По взаимно съгласие между страните, изразено в писмена форма;

	3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

	4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

	5. С окончателното му изпълнение;

	

	6. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

	7. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

	7.1. забави изпълнението на някое от задълженията си по договора с повече от 30 дни;

	7.2. не отстрани в разумен срок, определен от ВЪЗЛОЖИТЕЛЯ, констатирани недостатъци;

	7.3. не изпълни точно някое от задълженията си по договора;

	7.4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

	7.5. бъде обявен в несъстоятелност или когато е в производство по несъстоятелност или ликвидация.



Чл. 30. Ако стане явно, че ИЗПЪЛНИТЕЛЯ ще просрочи изпълнението на възложената работа с повече от 30 дни или няма да извърши строително - монтажните работи по уговорения начин и с нужното качество, ВЪЗЛОЖИТЕЛЯТ може да развали договора.  В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

                                          XIII.  ЗАКЛЮЧИТЕЛНИ РАЗПОРЕДБИ

Чл. 31. Всяка от страните по този договор се задължава да не разпространява информация за другата страна, станала й известна при или по повод изпълнението на този договор.


Чл. 32. (1) Ако при извършване на строителството възникнат препятствия за изпълнение на този договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.


(2) Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.


(3) Когато препятствията са по независещи и от двете страни причини, разноските по отстраняването им се поемат по равно.


Чл. 33.  Всички съобщения между страните във връзка с този договор следва да бъдат в писмена форма.


Чл. 34.  Нищожността на някоя клауза от договора или на допълнително уговорени условия не води до нищожност на друга клауза или на договора като цяло.


Чл. 35. Всички спорове възникнали при изпълнението на договора ще бъдат решавани чрез двустранни преговори. В случай, че не се постигне взаимно споразумение те ще се решат, съгласно българското законодателство.


Чл. 36.  За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор се прилага българското гражданско и търговско право, като страните уреждат отношенията си чрез споразумение.


Чл. 37. Като неразделна част от настоящия договор се считат: количествено-стойностна сметка, ценово  и техническо предложение към оферта на ИЗПЪЛНИТЕЛЯ  и линеен календарен график на ИЗПЪЛНИТЕЛЯ подадена при участието му в публичното състезание по реда на ЗОП, обявено от Община Крумовград за изпълнението на обект: „Рехабилитация и благоустрояване на улична мрежа в град Крумовград“ по обособени позиции № 1, 2, 3 и 4 – обособена позиция  ……..
Чл. 38. Изменение на сключен договор за обществена поръчка се допуска по изключение, при условията на Закона за обществените поръчки.

Този договор се сключи в три еднообразни оригинални екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ .

  
Адрес за кореспонденция:                                              Адрес за кореспонденция:

гр. Крумовград п.к. 6900                                                     ...........................................

пл.”България “ № 5                                                            .............................................

Община Крумовград                                                          .............................................

Тел. 03641/7324                                                                 .............................................

Факс 03641 /7024                                                               ..............................................     

ЗА ВЪЗЛОЖИТЕЛ: ………………                         ЗА ИЗПЪЛНИТЕЛ:…………………

 Кмет на Община Крумовград                                 Управител  на  “....................” ..........

            (Себихан  Мехмед)                                                       (.................................)
Главен Счетоводител …………………                         

 на Община Крумовград                                                  
                                   (Нури Нури)
Съгласувано с 

Директор на дирекция „ПОП“:  
……….……………

(В. Пехливанова)

